《寿懒庵赵先生十首 其四》
宋代·陈元晋

医国药万金，补衮线五色。谁令落江湖，刺史六百石。

众万沟壑濒，援手公一力。平生富青州，关心岂官职。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。